**ANEXA NR. 1**

**la Hotărârea Consiliului local al municipiului Satu Mare**

**Nr. 96/25.04.2019**

Caracteristicile principale şi indicatorii tehnico-economici ai obiectivului de investiţie:

**„AMENAJARE PISTĂ DE BICICLETE STRADA BOTIZULUI – POD GOLESCU” din Municipiul Satu Mare**

Denumirea obiectivului de investiţie: **„AMENAJARE PISTĂ DE BICICLETE STRADA BOTIZULUI – POD GOLESCU”**

Elaborator: S.C. GASI STUDIO GROUP S.R.L. Satu Mare

Proiect nr. 2/2018,

Persoana juridică achizitoare: Municipiul Satu Mare,

Ordonatorul principal de credite: Primăria municipiului Satu Mare,

Amplasamentul obiectivului: Municipiul Satu Mare, malul drept al râului Someș

**INDICATORII TEHNICO – ECONOMICI**:

Valoarea totală a investiției: **6.808.570,12** lei (fără TVA), din care:

Construcții-Montaj: **5.868.980,16** lei (fără TVA).

Durata de realizare a investiţiei 27 luni:

* 3 luni pentru realizarea și aprobarea proiectului,
* 24 luni faza de execuție.

**CARACTERISTICI:**

Lucrările care se propun în cadrul proiectului constau în :

Infrastructura rutieră propusă a se realiza prin această investiție se împarte în 6 tronsoane:

- Tronson 1 - Pod Golescu – Strada Fântânii

- Tronson 2 - Str. Fântânii – B-dul Henri Coandă

- Tronson 3 - B-dul Henri Coandă – Str. Ștrandului

- Tronson 4 - Str. Ștrandului – Str. Odoreului

- Tronson 5 - Str. Odoreului – Str. Șoimoșeni

- Tronson 6 - Str. Șoimoșeni – Final Proiect

Pe tronsonul 1 pista de cicliști proiectată va avea o lungime de 552,41 m, lățimea infrastructurii nou create este de 3,20 m, cuprinzând 2 borduri din beton de ciment de 10 cm și o parte pavată cu pavaj de ciment de 3,00 m. Pe acest tronson se va executa schimbarea stâlpilor de iluminat cu stâlpi noi metalici cu corpuri de iluminat cu LED în număr de 20 bucăți, executându-se totodată o nouă rețea de alimentare cu eletricitate ale acestora.

Structura rutieră aplicată pe acest tronson este următoarea:

• Pavaj dn beton de ciment - 6 cm grosime

• Nisip - 4 cm grosime

• Balast stabilizat cu ciment 6% - 10 cm grosime

• Balast - 15 cm grosime

Pe tronsonul 2 pista de cicliști proiectată va avea o lungime de 196,62 m, lățimea infrastructurii nou create pentru bicicliști este una de 2 m încadrată de borduri din beton de ciment, pentru zona în care se amenajează doar pista de bicicliști, și de una variabilă de aproximativ 3,00 în zona unde pista de bicicliști este comună cu trotuarul. Pe acest tronson se va prevedea montarea de corpuri de iluminat cu LED, pe stâlpi existenți, pentru asigurarea iluminatului public.

Structura rutieră a aplicată pe acest tronson este următoarea:

* Mixtură asfaltică tip BA 8 – 4 cm grosime
* Balast stabilizat cu ciment 6% - 10 cm grosime
* Balast - 15 cm grosime

Pe tronsonul 3 infrastructura velo proiectată va avea o lungime 717,09 metri, începând de la intersecția străzilor Fântânii cu Henri Coandă și terminând la intersecția străzilor Henri Coandă cu Ștrandului.

Din lungimea totală pe o lungime de 651 m pista va avea o lățime de 2 metri find prevăzută pentru dublu sens de circulație. Pe o lungime de 66 de m pista va fi pe ambele părți ale drumului având un singur sens de circulație. Pe acest tronson se va prevedea montarea de corpuri de iluminat cu LED, pe stâlpi existenți, pentru iluminarea traseului velo creat.

Structura rutieră aplicată pe acest tronson este următoarea:

* Mixtură asfaltică tip BA 8 – 4 cm grosime
* Balast stabilizat cu ciment 6% - 10 cm grosime
* Balast – 15 cm grosime

Pe tronsonul 4 infrastructura velo proiectată va avea o lungime 1450,00 metri, începând de la intersecția străzilor Henri Coandă cu Ștrandului până în zona sensului giratoriu de la intersecția străzilor Botizului cu Odoreului. Pe acest tronson se va prevedea montarea de corpuri de iluminat cu LED, pe stâlpi existenți, pentru iluminarea traseului velo creat.

Structura rutieră aplicată pe acest tronson este următoarea:

* Mixtură asfaltică tip BA 8 – 4 cm grosime
* Balast stabilizat cu ciment 6% - 10 cm grosime
* Balast – 15 cm grosime

Pe tronsonul 5 infrastructura velo proiectată va avea o lungime 1114,00 metri, de la sfârșitul tronsonului 4 până la intersecția străzilor Șoimoșeni cu Botizului. Pe o lungime de 1076 m pista de cicliști se va proiecta în zona verde pe ambele părți ale drumului. Va avea o lățime de 1,50 m care va asigura traficul pe câte un sens de mers.

Structura rutieră aplicată pe acest tronson este următoarea:

* Mixtură asfaltică tip BA 8 – 4 cm grosime
* Balast stabilizat cu ciment 6% - 10 cm grosime
* Balast – 15 cm grosime

Pe tronsonul 6 pista de cicliști va avea o lungime de 655,21 m. Lățimea infrastructurii nou create este una de 3,00 m încadrată de borduri din beton de ciment. Pe acest tronson se va prevedea montarea de corpuri de iluminat cu LED, pe stâlpi existenți, pentru iluminarea traseului velo creat.

Structura rutieră aplicată pe acest tronson este următoarea:

* Mixtură asfaltică tip BA 8 – 4 cm grosime
* Balast stabilizat cu ciment 6% - 10 cm grosime
* Balast - 15 cm grosime

Pe tronsoanele 2,3,4,5,6 se vor înlocui corpurile de iluminat existente cu corpuri de iluminat cu LED pentru zona pietonală, în număr de 210 bucăți.Se vor prevedea un număr de 20 de coșuri de gunoi cu dozator de pungi, precum și un număr de 10 bănci cu spătar, care vor fi amplasate dealungul traseului studiat.

Pentru estimarea cât mai corectă a costurilor aferente prezentei investiții s-a avut în vedere faptul că 1 mp de pistă pentru cicliști in soluția 2 este aproximativ 114 lei/mp. Față de acceastă valoare s-a făcut o comparație cu valoarea 1 mp de pistă de biciclete de pe investiția “Pista pentru bicicliști strada Barițiu - Strada Gorunului - DJ 194 A” pe care Primăria municipiului Satu Mare a derulat-o recent. În cadrul acestei investiții 1 mp de pistă se situează aproximativ la 116 lei/mp.

Se va moderniza o suprafață totală de 45366,29 mp reprezentând pista de bicicliști și trotuare precum și alei cu trafic mixt. Adiacent acesteia se va reface o suprafață de 9812,03 mp de zonă verde precum și o suprafață de 1060,85 de carosabil.

•Finanţarea obiectivului: POR 2014-2020.

Primar, Şef Birou CTSL

Kereskényi Gábor ing. Criste Florin Călin

Președinte de ședință Secretar

Pop Romeo Liviu Mihaela Maria Racolța